* **Гъ**албац1ал гъанц1уларо,
* Гъулгъудула, гъугъала.
* Гъудулги гъаруларо,
* Гъот1ода гъапуллъула.
* **Гь**обол гьабихъ вук1ана,
* Гьой рагьда ч1ун бук1ана,
* Гьоболлъи гьабизеян

Гьабигьанги жувана

* **Г1**али г1ияда вуго,
* Г1иял маг1арда руго;
* Г1ачивехь Г1усман вуго,

Г1ачи г1алхуда руго

* **К1**иябго кини к1ик1ун,
* К1одоца ниж хьихьана;
* К1одолъидал к1иязго
* К1одоги хьихьун йиго.
* **Гь**але къоял къокълъана,
* Бакъул бух1и къот1ана;
* Къункърабиги къокъана
* Къирбалалде балагьун
* Ра**хъ** бахъун, Хъазамица
* Хъабхъал ч1ана паст1анир,
* Хъазан ц1ун, хъабхъал релъун,
* Хъач1аб хасел лъик1 ана.
* **Кь**уни, кье микьирилан,
* Кьванагьдулев вуго вас;
* Кьог1аб барщичеб микьир
* Мусаеги кин кьелеб
* Муса вуго **хь**улхьулев,
* Хьодол урба къвариг1ун,
* Хьунда бачал хьихьани,

Хьон кьелин эбел йиго

* Бищун ч1у**х1**араб х1ули
* Х1елкилин Х1абиб вуго,
* Х1асан т1ирун ч1ун вуго
* Т1айпусил х1ули бугин.
* **Лъ**ай бокьулел лъималаз
* Лъик1аб къимат босула,
* Лъик1лъи лъач1ел лъималаз
* Лъай биччала лъарае.
* Г1одобе **т1**имугъ рехун,
* Т1агьир т1охде вахана,
* Т1илгун г1иялде унев
* Т1айгинида бер ч1вана
* **Х1анч1и** руго ч1ирч1илел
* Ч1алг1анин хаселилан,
* Ч1обогояб ч1ар хъирщун,
* Ч1аголъи лъугьунарин
* **Ц1**адудаса ц1унизе
* Ц1одорлъи г1еч1олъиялъ
* Чан ц1ияб ц1аракиха
* Ц1уллъун бух1ун рехараб